المقدم
المقدم اللہ تعالی کے صفاتی ناموں میں سے ایک نام ہے المقدم کے معنی ہیں سب سے اول  رسول اللہ ﷺ درج ذیل الفاظ کے ساتھ دعا کیا کرتے تھے ترجمہ اے اللہ میری مغفرت فرما میں جو گناہ کر چکا ہوں اور جو گناہ ابھی نہیں کیے اور میں نے جو گناہ چھپ کر کیے اور میں نے جو گناہ علانیہ کیے اور میں نے  اپنی جان کے اوپر جو اسراف و زیادتی کی ہے اور جس کا مجھ سے زیادہ تجھے علم ہے تو ہی آگے کرنے والا ہے اور تو ہی پیچھے کرنے والا ہے تیرے علاوہ کوئی سچا معبود نہیں اسے مسلم نے روایت کیا اس کا مفہوم یہ ہے کہ اللہ تعالی اپنے دوستوں میں سے جس کو آگے بڑھانا چاہے اور ان کے درجات بلند کرنا چاہے وہی کر سکتا ہے جیسے انبیا و شہداء و صدیقین وغیرہ اور اپنے دشمنوں کو جب چاہتا ہے پیچھے کر دیتا ہے یعنی ان کو شکست دیتا ہے اس کے دشمن چاہے کافر ہوں یا فاسق و فاجر ہوں